《次韵宾旸斋中独坐五首》
元代·方回

谁欤载笔掌丝纶，雾雨何伤隐豹文。
绝望都俞参稷契，劣能损益记周殷。
蠹残书册犹堪觑，草没阶除尽不耘。
郑老襟期少陵解，从渠衮衮更纷纷。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。